Все повече партньори спят поотделно - Под завивките - Връзки - Edna.bg
Все повече партньори спят поотделно
15.07.2013 20:15 13452
Хъркане, безсъние, безпокойство, четене в леглото са само малка част от нещата, които карат все повече обвързани мъже и жени да спят в различни легла и дори стаи, се казва в ново европейско проучване.
Така например всяка шеста двойка във Великобритания спи в различни легла, макар и не всяка нощ, разкриват социологическите данни. И докато първоначално съпрузите решават да разделят леглата, а понякога и стаите, за да скрепят брака си, с течение на времето това започва да оказва отрицателно въздействие върху техните отношения.
Анкетираните мъже и жени признават, че започват да се чувстват по-отдалечени емоционално от партньора, а последствията върху сексуалния живот са още по-тревожни.
Отделните спални най-често се обясняват с различните навици на партньорите преди лягане. 86% признават, че спят по-добре, когато се отделят от партньора си.
В изследването участват 2010 мъже и жени над 18 години, които живеят под един покрив. Резултатите сочат, че колкото по-дълга е връзката, толкова по-често партньорите търсят уединение и искат да поспят сами. 51% от тях казват, че това е породило хладнина в отношенията с половинката им. 42 на сто пък коментират, че разделянето на леглата е повлияло негативно върху секса с човека до тях.
спалня двойка хладнина партньори емоционалност връзка брак взаимоотношения сексуален живот статистика сън легло стая